Babelscape/SREDFM huggingface dataset:
Πρόσκληση Σε Γεύμα Από Έναν Υποψήφιο Δολοφόνο

Πρόσκληση Σε Γεύμα Από Έναν Υποψήφιο Δολοφόνο (αγγλικά: "Murder by Death") είναι αμερικανική κωμωδία μυστηρίου παραγωγής 1976 σε σκηνοθεσία Ρόμπερτ Μουρ και σε σενάριο Νιλ Σάιμον. Η ταινία αποτελείται από ένα all-star καστ Βρετανών και Αμερικανών ηθοποιών: Αϊλίν Μπρέναν, Τρούμαν Καπότε, Τζέιμς Κόκο, Πίτερ Φολκ, Άλεκ Γκίνες, Έλσα Λαντσέστερ, Ντέιβιντ Νίβεν, Πίτερ Σέλερς, Μάγκι Σμιθ, Νάνσι Γουόκερ και Εστέλ Γουίνγουντ. Πέντε διάσημοι ντετέκτιβ και οι βοηθοί τους προσκαλούνται σε μια μυστηριώδη έπαυλη για δείπνο. Εκεί καλούνται να βρουν τη λύση ενός άκρως παράξενου μυστηρίου.

Η ταινία είναι μια παρωδία των παραδοσιακών φιλμ και βιβλίων μυστηρίου στη λογική του "ποιος έκανε το φόνο" και αρκετοί από τους πρωταγωνιστές υποδύονται ρόλους οι οποίοι είναι βασισμένοι σε γνωστούς ντετέκτιβ όπως Ηρακλής Πουραρό, Μις Μαρπλ, Τσάρλι Τσαν, Νικ και Νόρα Τσαρλς και Σαμ Σπέιντ. Επίσης η ταινία αποτελεί μια από τις σπάνιες κινηματογραφικές εμφανίσεις του διάσημου συγγραφέα Τρούμαν Καπότε. Κυκλοφόρησε στους κινηματογράφους στις 23 Ιουνίου 1976. Απέσπασε θετικά σχόλια από τους κριτικούς, απέφερε 32,5 εκατομμύρια δολάρια και έλαβε μία υποψηφιότητα για Χρυσή Σφαίρα.

Η επιτυχία της ταινίας οδήγησε στη δημιουργία μιας άτυπης συνέχειας με τον τίτλο "Ντετέκτιβ της Πεντάρας" (The Cheap Detective) το 1978. Τη σκηνοθεσία και το σενάριο ανέλαβαν και πάλι οι Μουρ και Σάιμον αντίστοιχα. Οι Φολκ, Μπρέναν και Κόκο εμφανίζονταν, ερμηνεύοντας όμως διαφορετικούς ρόλους.
Μουάι Τάι

right|thumb|350px|ΗΠΑ εναντίον Ταϊλάνδης στο Grand Muaythai Championship Match.
Το Muay (Thai) "(Μουάι Τάι)" (Τhai: มวยไทย προφέρεται Mουάι τάι), ή στην ελληνική ορολογία, Ταϊλανδέζικη πυγμαχία ("Thai Boxing") είναι μαχητική πολεμική τέχνη με καταγωγή από την Ταϊλάνδη. Είναι το εθνικό άθλημα στην Ταϊλάνδη και η εγγενής πολεμική τέχνη. Ονομάζεται και τέχνη των 8 άκρων (χέρια, αγκώνες, γόνατα, πόδια) Έγινε δημοφιλές σε όλο τον κόσμο στη δεκαετία του '90. Το 1995, με πρωτοβουλία της κυβέρνησης, ιδρύθηκε η Πρώτη Παγκόσμια Ερασιτεχνική Ομοσπονδία (Ι.Α.Μ.Τ.F.) με πρόεδρο τον General Tienchai Sirisumpan, για να γίνει γνωστό παγκοσμίως στην ερασιτεχνική του εκδοχή.
Εξαήμερη Εκστρατεία του Ναπολέοντα

Η Εξαήμερη Εκστρατεία του Ναπολέοντα (ρωσ. "Шестидневная война Наполеона", γαλλ. "Campagne des Six-Jours") είναι η εκστρατεία κατά την οποία ο Ναπολέοντας διέλυσε τη ρωσο-πρωσική Στρατιά της Σιλεσίας, υπό την ηγεσία του Στρατάρχη Μπλύχερ, σε τέσσερεις μάχες, οι οποίες διεξήχθησαν στη Γαλλία από τις 10 μέχρι τις 14 Φεβρουαρίου 1814. 

Ο Ναπολέοντας εκμεταλλεύτηκε τη δύσκολη κατάσταση των Σωμάτων Στρατού της συμμαχικής Στρατιάς της Σιλεσίας, τα οποία κινούνταν προς το Παρίσι, και επιτέθηκε σε κάθε Σώμα Στρατού της Σιλεσίας στον ποταμό Μάρνη (100 χμ. ανατολικά από το Παρίσι), και μόνο η επίθεση του κύριου στρατού των Συμμάχων στο Παρίσι, υπό την ηγεσία του Στρατάρχη Σβάρτσενμπεργκ, έσωσε το στρατό του Μπλύχερ από την απόλυτη καταστροφή.
Νίκος Ζούδιαρης

<br>

Ο Νίκος Ζούδιαρης (19 Νοεμβρίου 1959) είναι Έλληνας συνθέτης και στιχουργός.

Γεννήθηκε στις 19 Νοεμβρίου του 1959 στην Αθήνα. Σπούδασε Θεωρία της Μουσικής, κιθάρα και οικονομικά. Παράλληλα εργάστηκε ως εκτελωνιστής από το 1980 έως το 1993 οπότε και ξεκίνησε η δισκογραφική του παρουσία με τον δίσκο «Στην αγορά του κόσμου» με τραγούδια δικά του και ερμηνεία του Αλκίνοου Ιωαννίδη. Ο δίσκος, αφού έχει απορριφθεί από τη LYRA και την POLYGRAM επειδή θεώρησαν «τα τραγούδια παλιομοδίτικα και τους τραγουδιστές φάλτσους», κυκλοφορεί το Νοέμβριο του 1993 με την επιμονή της Δήμητρας Γαλάνη, η οποία συμμετέχει σε δύο κομμάτια και γίνεται χρυσός. 

Ο δεύτερος δίσκος του με τον Αλκίνοο Ιωαννίδη «Όπως μυστικά και ήσυχα» γίνεται και αυτός χρυσός. 

Έχει συνεργαστεί με γνωστά ονόματα του χώρου όπως η Τάνια Τσανακλίδου, ο Αλκίνοος Ιωαννίδης, η Δήμητρα Γαλάνη, ο Νίκος Κουρουπάκης, ο Δημήτρης Παπαδημητρίου, η Ελευθερία Αρβανιτάκη, ο Γιώργος Νταλάρας, ο Χρήστος Θηβαίος, η Μαργαρίτα Ζορμπαλά, ο Σταύρος Λογαρίδης, η Ελένη Τσαλιγοπούλου, Ρίτα Αντωνοπούλου κ.ά. 

Πολλά τραγούδια και μουσικές του έχουν γνωρίσει επιτυχία και έχουν αγαπηθεί από το κοινό.
Τζίλιο

Το Τζίλιο (ιταλ. "Isola del Giglio") είναι το δεύτερο μεγαλύτερο νησί του Τοσκανικού αρχιπελάγους μετά την νήσο Έλβα. Έχει έκταση 23,8 τ. χλμ. και πληθυσμό 1.458 κατοίκους. Πρωτεύουσα του νησιού είναι το Τζίλιο Καστέλο.

Στις 13 Ιανουαρίου 2012 το κρουαζιερόπλοιο "Costa Concordia" προσάραξε κοντά στο νησί, πήρε κλίση και βυθίστηκε μερικώς, με αποτέλεσμα το θάνατο 32 ανθρώπων.
(500) Μέρες με τη Σάμερ

(500) Μέρες με τη Σάμερ (αγγλικά: "(500) Days of Summer") είναι αμερικανική δραματική, αισθηματική κομεντί παραγωγής 2009. Τη σκηνοθεσία ανέλαβε ο Μαρκ Γουέμπ και το σενάριο έγραψαν οι Σκοτ Νιουστάντερ και Μάικλ Γουέμπερ. Πρωταγωνιστούν ο Τζόζεφ Γκόρντον-Λέβιτ και η Ζόι Ντεσανέλ. Η ταινία αφηγείται την ιστορία του Τομ και της πολυπαθούς σχέσης του με τη Σάμερ.

Σαν ανεξάρτητη παραγωγή, η Fox Searchlight Pictures, την αγόρασε και έκανε πρεμιέρα στο Φεστιβάλ Σάντανς του 2009. Το κοινό την λάτρεψε και χειροκρότησε την ταινία στο τέλος της προβολής στο Φεστιβάλ. Στις 7 Αυγούστου της ίδιας χρονιάς προβλήθηκε στις Ηνωμένες Πολιτείες. 

Το "(500) Μέρες με τη Σάμερ" απέσπασε εξαιρετικές κριτικές και κατάφερε να συγκεντρώσει 60,7 εκατομμύρια δολάρια παγκοσμίως, ξεπερνώντας κατά πολύ τον προϋπολογισμό του, ύψους 7,5 εκατομμυρίων δολαρίων. Έλαβε δύο υποψηφιότητες για Χρυσή Σφαίρα, Καλύτερης Ταινίας - Κωμωδία/Μιούζικαλ και Α' Ανδρικού Ρόλου για την ερμηνεία του Τζόζεφ Γκόρντον-Λέβιτ.
Το Δικό Τους Παιχνίδι

Το Δικό Τους Παιχνίδι (αγγλικά: "A League of Their Own") είναι αμερικανική δραματική, αθλητική κωμωδία παραγωγής 1992. Τη σκηνοθεσία ανέλαβε η Πένι Μάρσαλ και το σενάριο έγραψαν οι Λόουελ Γκανζ και Μπαμπαλού Μαντέλ. Πρωταγωνιστούν οι Τζίνα Ντέιβις, Τομ Χανκς, Λόρι Πίτε, Ρόζι Ο' Ντόνελ και Μαντόνα. Η ταινία αφηγείται την ιστορία του πραγματικού Γυναικείου Αμερικανικού Πρωταθλήματος Μπέιζμπολ.

Η ταινία κυκλοφόρησε στους κινηματογράφους την 1η Ιουλίου 1992. Απέσπασε κυρίως θετικά σχόλια από τους κριτικούς και αποδείχτηκε μεγάλη εισπρακτική επιτυχία αποφέροντας 132,4 εκατομμύρια δολάρια παγκοσμίως. Έλαβε δύο υποψηφιότητες για Χρυσή Σφαίρα, Α' Γυναικείου Ρόλου - Κωμωδία/Μιούζικαλ για την ερμηνεία της Ντέιβις και Καλύτερου Τραγουδιού. Το 2012 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.

Η επιτυχία της ταινίας ακολούθησε μια τηλεοπτική σειρά που προβλήθηκε στο αμερικανικό κανάλι CBS το 1993 με τους Γκάρι Μάρσαλ, Μέγκαν Κάβανο, Τρέισι Ράινερ και Τζον Λόβιτζ να επαναλαμβάνουν τους ρόλους τους. Η σειρά κόπηκε μετά από 6 επεισόδια.
Σαντ Αντίοκο

Η Σαντ Αντίοκο είναι Δήμος και νησί, ενσωματώθηκε στην Επαρχία της Νότιας Σαρδηνίας στην νοτιοδυτική Σαρδηνία (2016) από την Επαρχία του Καρμπόνια-Ιγκλέσιας. Αποτελεί το τέταρτο μεγαλύτερο Ιταλικό νησί μετά τη Σικελία, τη Σαρδηνία και την Έλβα και το μεγαλύτερο του αρχιπελάγους Σούλτσις. Το νησί έχει έκταση 109 τ.χλμ και πληθυσμό 11.730 κατοίκους. Στην ίδια θέση βρισκόντουσαν οι αρχαίοι Σολκοί που αποτελούσαν την δεύτερη μεγαλύτερη πόλη της Σαρδηνίας στην αρχαιότητα. Το νησί βρίσκεται σε απόσταση 87 χιλιόμετρα από την πρωτεύουσα της Σαρδηνίας Κάλιαρι και χωρίζεται σε δύο Δήμους : τον Δήμο του Σαντ Αντίοκο και τον Δήμο της Καλασέτα. Υπάρχει έντονη τουριστική κίνηση με πολλές παραλίες τόσο αμμώδεις όσο και βραχώδεις και στους δυο δήμους.
Παναγιότατος

Το Παναγιότατος, αποτελεί προσφώνηση που χρησιμοποιείται στην Ορθόδοξη Ανατολική Εκκλησία (στο Οικουμενικό Πατριαρχείο και τα πατριαρχεία καθώς και στις μοναστικές πολιτείες και ιερές μονές ακολουθείται η μορφή στην καθαρεύουσα, "Παναγιώτατος").

Η προσφώνηση χρησιμοποιείται κυρίως για τον Οικουμενικό Πατριάρχη Κωνσταντινουπόλεως ενώ το ίδιο προνόμιο διατηρεί και ο εκάστοτε Μητροπολίτης Θεσσαλονίκης από τον 13ο αιώνα και μόνο εντός των ορίων της επικράτειάς του. Την ίδια προσφώνηση είχαν μέσα στην επαρχία τους από το 1204 ο Μητροπολίτης Τραπεζούντος και από της εποχής του αυτοκράτορα Ανδρονίκου Β΄ (1282 - 1328) ο Μητροπολίτης Μονεμβασίας, χωρίς να διατηρείται, πλέον, το προνόμιο αυτό στους δύο τελευταίους.
Σουκ

thumb|350px|"Σουκ στην πόλη της Σιδώνας, Λίβανος"
Το σουκ (αραβικά: سوق, αγγλικά: "souq" ή "souk") είναι εμπορική περιοχή σε μια αραβική, μουσουλμανική ή βερβέρικη πόλη, που υποδηλώνει την έννοια της αγοράς (παζάρι). 

Ιστορικά, τα σουκ δημιουργούνταν έξω από τις πόλεις σε τοποθεσίες, όπου τα καραβάνια, φορτωμένα με αγαθά, σταματούσαν και οι έμποροι εξέθεταν τα προς πώληση εμπορεύματά τους. Εκείνες τις εποχές, τα σουκ δεν ήταν απλά αγορές εμπορικών συναλλαγών, αλλά και χώρος όπου πραγματοποιούνταν ποικίλες κοινωνικές και πολιτιστικές εκδηλώσεις. Αργότερα, λόγω της σημασίας που απέκτησαν οι εμπορικές αγορές, αλλά και της ανάπτυξης των πόλεων, τα σουκ μετατράπηκαν σε αστικά κέντρα.

Οι μορφές των σουκ διακρίνονται σε εποχιακά και μόνιμου χαρακτήρα αγορές. Τα εποχιακά σουκ γίνονταν σε περιοδικά χρονικά διαστήματα, κάθε χρόνο, μήνα ή εβδομάδα, και αποτελούσαν χώρο αγοραπωλησιών αγροτικών ζώων, αλλά και διάθεσης φρέσκων φρούτων και λαχανικών. Κατά τους προϊσλαμικούς χρόνους ή και στις απαρχές της ισλαμικής επικράτησης, τα σουκ, πέραν από τις εμπορικές δραστηριότητες, ήταν πασίγνωστα για τους παραμυθάδες και τους ποιητικούς διαγωνισμούς τους, καθώς και για τις παραστάσεις τσίρκου, ακροβατών, μουσικάντιδων και τραγουδιστών. 

Τα μόνιμα σουκ επικεντρώνονται βασικά στις εμπορικές δραστηριότητες, δίχως ψυχαγωγικό ενδιαφέρον. Πριν από την εποχή των Ομεϋαδών (Umayyad), οι αγορές αυτές ήταν ένας ανοικτός χώρος, όπου οι έμποροι έστηναν κατά τη διάρκεια της ημέρας την πραγμάτεια τους σε πρόχειρους πάγκους και την μετακινούσαν κατά τη νύκτα. 

Κατά τη διάρκεια της εποχής των Ομεϋαδών, οι κυβερνήσεις άρχισαν να μισθώνουν τη γη στους εμπόρους και αργότερα να την πωλούν σ’ αυτούς, όπου οι έμποροι άρχισαν βαθμιαία να χτίζουν τα μαγαζιά τους. Αυτό είναι το παραδοσιακό είδος των σουκ που αναπτύχθηκε στον αραβικό κόσμο και επικρατεί μέχρι και σήμερα.

Το σουκ της πόλης διατέμνεται σε μικρότερα εμπορικά τμήματα, που αποτελούν ένα λαβύρινθο από στενά σοκάκια, καθένα από τα οποία παίρνει το όνομά του από το προϊόν που διακινείται σ’ αυτό, όπως σουκ των χρυσαφικών, σουκ των ενδυμάτων και υφασμάτων, σουκ των δερμάτων, σουκ των μπαχαρικών, τα οποία προσφέρουν πανδαισία χρωμάτων και αρωμάτων, ενώ άλλα ονομάζονται από το επάγγελμα που ασκείται σ’ αυτά, όπως σουκ των ραφτάδων, σουκ των βυρσοδεψών, σουκ των γανωματάδων, σουκ των ξυλογλυπτών κλπ. 

Ανάμεσα στα πιο αξιόλογα στον αραβικό κόσμο είναι το περίφημο σουκ Χαμιντίγια (Hamidiyya) της Δαμασκού και τα σουκ του Αλέπο στη Συρία, τα σουκ της Σιδώνας και της Τρίπολης στο Λίβανο, το υπαίθριο παζάρι στην πλατεία Ζεμάα ελ-Φνα (Djemaa el-Fna) στο Μαρακές του Μαρόκου, το σουκ Χαν ελ-Χαλίλι (Khan el-Khalili) στο Κάιρο της Αιγύπτου, τα σουκ της Σαανά στην Υεμένη, τα σουκ στο Ντουμπάι κ. ά.

Τα παραδοσιακά σουκ της Βηρυτού ισοπεδώθηκαν κυριολεκτικά κατά τη διάρκεια του δεκαπενταετούς εμφυλίου πολέμου στο Λίβανο (1975 – 1990), αλλά κατασκευάστηκαν και πάλι πρόσφατα σε μοντέρνα αρχιτεκτονική γραμμή, που διατηρεί όμως στοιχεία της πρότερης αραβικής μορφολογίας τους.


Κατηγορία:Αραβικός πολιτισμός
Κατηγορία:Αραβική αρχιτεκτονική
Μοντέλο για Φόνο

Μοντέλο για Φόνο (αγγλικά: "Copycat") είναι αμερικανικό αστυνομικό, ψυχολογικό θρίλερ παραγωγής 1995 σε σκηνοθεσία Τζον Άμιελ και πρωταγωνιστούν οι Σιγκούρνι Γουίβερ και Χόλι Χάντερ.
Idols

Οι Idols ή The Idols "(Ελληνικά: Οι Άιντολς)" ήταν ελληνικό μουσικό συγκρότημα, το οποίο εμφανίστηκε τον Οκτώβριο του 1964.
Στάσου Πλάι Μου

Το Στάσου Πλάι Μου (αγγλικά: "Stand by Me") είναι αμερικανική δραματική περιπέτεια παραγωγής 1986 σε σκηνοθεσία Ρομπ Ράινερ. Η ταινία βασίζεται στο μυθιστόρημα "The Body" του Στίβεν Κινγκ και ο τίτλος προέρχεται από το ομώνυμο τραγούδι του Μπεν Ε. Κινγκ, που ακούγεται στους τίτλους τέλους. Πρωταγωνιστούν οι Γουίλ Γουίτον, Ρίβερ Φίνιξ, Κόρεϊ Φέλντμαν και Τζέρι Ο' Κόνελ.

Η ταινία αφηγείται την ιστορία του Γκόρντι, ενός συγγραφέα που θυμάται τα παλιά χρόνια της εφηβείας του όταν μαζί με τρεις φίλους του ξεκίνησαν να βρουν το πτώμα ενός εξαφανισμένου αγοριού που θεωρούνταν νεκρό.

Το "Στάσου Πλάι Μου" προβλήθηκε στους κινηματογράφους στις 8 Αυγούστου του 1986 σε περιορισμένο αριθμό αιθουσών και ευρέως στις 22 Αυγούστου του ίδιου έτους. Έλαβε εξαιρετικές κριτικές και απέσπασε μία υποψηφιότητα για Όσκαρ.
Χλωροφόρος ο εικονικός

Ο Χλωροφόρος ο εικονικός ("Chlorophorus figuratus") είναι κολεόπτερο από την οικογένεια Cerambycidae και την υποοικογένεια Cerambycinae. Από τα δεκατρία ευρωπαϊκά είδη του γένους "Χλωροφόρος" "(Chlorophorus)" 
εκτός τον Χλωροφόρος ο εικονικός 
συναντάμε στην Ελλάδα και τον "Chl. aegyptiacus" , 
τον "Chl. glabromaculatus" 
τον "Chl. hungaricus"
τον "Chl. sartor" 
τον "Chl. trifasciatus"
και τον "Chl. varius" .
Μπουρμπούλια

<br>

Μπουρμπούλια ήταν το όνομα ελληνικού μουσικού συγκροτήματος που έγινε γνωστό συνοδεύοντας το Διονύση Σαββόπουλο όταν αυτός στράφηκε προς το ροκ και ηχογράφησε τον «Μπάλλο».
Αριστείδης Παππάς

Ο Αριστείδης Παππάς ή "Πωπ" (Θεσσαλία, ;, Κωνσταντινούπολη, 1821) ήταν Έλληνας φιλόλογος, μέλος της Φιλικής Εταιρίας. Συνελήφθη καθώς είχε μαζί του επιστολές του Αλέξανδρου Υψηλάντη προς τους Σέρβους και εκτελέστηκε στην Κωνσταντινούπολη λίγο μετά την έναρξη της Επανάστασης το 1821.
Ντε Χράαφσχαπ

Η Ντε Χράαφσχαπ (ολλανδικά: "De Graafschap") είναι επαγγελματική ποδοσφαιρική ομάδα από το Ντούτινχεμ (Doetinchem) της Ολλανδίας. Ιδρύθηκε την 1η Φεβρουαρίου του 1954 και δίνει τους εντός έδρας αγώνες της στο Στάδιο Ντε Φάιφεμπεργκ. Το σημερινό της γήπεδο βρίσκεται ακριβώς πάνω στην τοποθεσία όπου βρισκόταν το παλιό της. Τα εγκαίνιά του έγιναν στις 12 Αυγούστου 2000. Το όνομα της ομάδας σημαίνει στα Ολλανδικά "Η Κομητεία" αν και το παρατσούκλι του συλλόγου είναι "Superboeren" (Υπεραγρότες).

Αν και με βάση τα ευρωπαϊκά δεδομένα δεν θεωρείται μεγάλος σύλλογος, η ομάδα αυτή είναι γνωστή στην Ολλανδία ως μία από τους "τακτικούς θαμώνες" της Ολλανδικής Έρεντιβιζι (Α' κατηγορία). Αν και ομάδα με ιστορία, δεν έχει καταφέρει ποτέ της να κατακτήσει κάποιον σημαντικό τίτλο. Η Ντε Χράαφσχαπ είναι μια ομάδα με μεγάλη παράδοση, από όπου πέρασαν αξιόλογοι παίκτες, όπως ο μετέπειτα προπονητής της ΠΣΦ Γκους Χίντιγκ, αποδίδοντας ταυτόχρονα ωραίο ποδοσφαιρικό θέαμα. Διαθέτει επίσης ένα μεγάλο γήπεδο και μια μεγάλη βάση οπαδών σε αντίθεση με πολλές άλλες ολλανδικές ομάδες, κυρίως αυτές της Ίιρστε Ντιβίζι. Διατηρεί μεγάλη αντιπαλότητα με τη Φίτεσε.

Το 2005, στην πρώτη της σεζόν μετά την επιστροφή της στην Έρεντιβιζι, η Ντε Χράαφσχαπ ηττήθηκε στα πλέι-οφ της Ολλανδίας και ως αποτέλεσμα επέστρεψε στην Ίιρστε Ντιβίζι. Το 2003, είχε ηττηθεί και πάλι στα πλέι-οφ, αυτή την φορά όμως ως υποψήφια ομάδα για την άνοδο.

Στέφτηκε πρωταθλήτρια στην Ίιρστε Ντιβίζι για την σεζόν 2009-10 και προβιβάστηκε στην Έρεντιβιζι. Το 2012 υποβιβάστηκε ξανά και τη σεζόν 2012-13 βγήκε 8η στο πρωτάθλημα της 2ης κατηγορίας.

Τα χρώματά της είναι άσπρη και μπλε ριγέ φανέλα με λευκό σορτς και μπλε κάλτσες.
Απροσάρμοστοι

<br>
Οι Απροσάρμοστοι είναι ελληνικό ροκ μουσικό συγκρότημα. Είναι το group που συνόδευσε τον Παύλο Σιδηρόπουλο στο μουσικό του ταξίδι από το 1979 μέχρι την ημέρα του θανάτου του στις 6/12/1990 και δημιούργησε μαζί του 4 δίσκους σταθμούς στην υπόθεση που λέγεται ελληνικό rock, το "εν λευκώ", το "zorba the freak",το "χωρίς μακιγιάζ", και τέλος τον δίσκο "άντε και καλή τύχη μάγκες".

Ο Οδυσσέας Γαλανάκης (κιθάρα), ο Βασίλης Πετρίδης (κιθάρα), ο Αλέκος Αράπης (μπάσο) κι ο Κυριάκος Δαρίβας (ντραμς), αποτελούσαν τη βασική σύνθεση. Ενδιάμεσα πέρασαν από το σχήμα κι άλλοι μουσικοί όπως ο Πάνος Τόλιος (ντραμς), ο Βαγγέλης Παπαφιλιόπουλος (μπάσο), ο Τάσος Καλανιώτης (κιθάρα), ο Στέλιος Λαδόπουλος (μπάσο), ο Άκης Σημηριώτης (ντραμς), ο Άκης Περδίκης (ντραμς) κι ο Σπύρος Σούκης (κιθάρα), ενώ τον τελευταίο καιρό προστέθηκε στο γκρουπ και ο Λουκάς Γκέκας (πλήκτρα). Μετά το θάνατο του Σιδηρόπουλου οι Απροσάρμοστοι έκαναν μερικές έκτακτες εμφανίσεις με τραγουδιστή τον Γιώργο Δημητριάδη, έβγαλαν κι ένα άλμπουμ με τίτλο «Άντε Και Καλή Τύχη», με τραγούδια που δεν πρόλαβαν να ηχογραφήσουν με τον Παύλο. Σήμερα συνεχίζουν τη μουσική τους πορεία δίνοντας συναυλίες σε όλη την Ελλάδα.
Billy Elliot

To Billy Elliot (γνωστό στην Ελλάδα ως Γεννημένος Χορευτής) είναι βρετανική δραματική κομεντί παραγωγής 2000 σε σκηνοθεσία Στίβεν Ντάλντρι. Τοποθετημένο στην Αγγλία του 1980, η ταινία αφηγητείται την ιστορία ενός 11χρονου αγοριού και στην προσπάθειά του να γίνει χορευτής.

Η ταινία έγινε μεγάλη καλλιτεχνική και εισπρακτική επιτυχία, απέσπασε αρκετά βραβεία και υποψηφιότητες και το 2005 ανέβηκε στο θέατρο με τη μορφή μιούζικαλ.
Σάντρα Μπούλοκ

Η Σάντρα Μπούλοκ ("Sandra Annette Bullock", 26 Ιουλίου 1964) είναι Αμερικανίδα ηθοποιός που έγινε διάσημη τη δεκαετία του '90, με τις επιτυχημένες ταινίες "Speed" (1994), "Παγιδευμένη στο Δίκτυο" (The Net, 1995) και "Ενώ Εσύ Κοιμόσουν" (While You Were Sleeping, 1995). Από τότε έχει εδραιωθεί ως ένα από τα μεγαλύτερα αστέρια του Χόλυγουντ. Εκτός από εμπορικά φιλμ έχει εμφανιστεί και σε ταινίες που έχουν λάβει διθυραμβικά σχόλια από τους κριτικούς όπως "Miss... Με Το Ζόρι" (Miss Congeniality, 2000) και "Crash" (2004). To 2007, ήταν η 14η πλουσιότερη γυναίκα σελέμπριτι με περιουσία που φτάνει τα 85 εκατομμύρια δολάρια. Το 2009 πρωταγωνίστησε σε δύο από τις μεγαλύτερες εισπρακτικές επιτυχίες της καριέρας της, τις ταινίες "Η Πρόταση" (The Proposal) και "Μια Σχέση Στοργής" (The Blind Side), για την οποία βραβεύτηκε με το Όσκαρ Α΄ Γυναικείου Ρόλου.

Το 2012 συμπεριλήφθηκε στο Βιβλίο Γκίνες ως η ηθοποιός με το μεγαλύτερο κασέ, ύψους 56 εκατομμυρίων δολαρίων. Το 2013 πρωταγωνίστησε στην εμπορικότερη κωμωδία της χρονιάς "The Heat" και στο "Gravity". Το Gravity αποτελεί τη μεγαλύτερη εισπρακτική επιτυχία της καριέρας της και για την ερμηνεία της έλαβε τη δεύτερη υποψηφιότητα για Όσκαρ Α' Γυναικείου Ρόλου.
Ιονπιόνγκ

left|thumb|Το δυτικό νησί της Ν. Κορέας. Το Ιονπιόνγκ είναι σημειωμένο με "3" στο χάρτη.
Tο Ιονπιόνγκ είναι μια συστάδα νησιών στην Κίτρινη Θάλασσα. Βρίσκεται 80 χιλιόμετρα από την Ιντσόν. Το κυριότερο νησί της ομάδας αυτής νησιών ονομάζεται Ντεγιοπιόνγκ (δηλ. Μεγάλο Ιονπιόνγκ) ή απλούστερα Ιονπιόνγκ (από το όνομα όλης της συστάδας αυτής νησιών) και έχει πληθυσμό 1.300 κατοίκων. Οι περισσότεροι κάτοικοι μένουν κοντά στο λιμάνι του Ντεγιοπιόνγκ.
Hyundai

H Hyundai ήταν όμιλος επιχειρήσεων Τσαιμπόλ με βάση τη Σεούλ της νότιας Κορέας. Η εταιρία ήταν γνωστή για την αυτοκινητοβιομηχανία της Hyundai Motors (που μαζί με την Kia Motors ίδρυσε την Hyundai Motor Group). Μετά την οικονομική κρίση στα τέλη της δεκαετίας του 1990, ο όμιλος μεταρρυθμίστηκε και πολλές εταιρίες αποσπάστηκαν. Η σημερινή Hyundai Group παραμένει η δεύτερη μεγαλύτερη επιχείρηση της χώρας μετά την Samsung, γνωστή θυγατρική της οποίας είναι η ναυτιλιακή εταιρία Hyundai Merchant Marine.

Κατηγορία:Hyundai
Κατηγορία:Εταιρείες ιδρυθείσες το 1967
Σαν Πιέντρο

Το Σαν Πιέντρο (ιταλικά: "Isola di San Pietro", στην διάλεκτο της Σαρδηνίας: "Isula 'e Sàntu Pèdru") είναι το έκτο μεγαλύτερο ιταλικό νησί μετά τη Σικελία, τη Σαρδηνία, τη νήσο Έλβα, το Σαντ Αντίοκο και την Παντελλερία και απέχει 7 χλμ. από την Σαρδηνία. Το Σαν Πιέντρο είναι επίσης το δεύτερο μεγαλύτερο νησί του αρχιπελάγους Σούλτσις μετά το Σαντ Αντίοκο. Το νησί έχει έκταση 51 τ.χλμ και πληθυσμό 6.444 κατοίκους. Πρωτεύουσα του νησιού είναι το Καρλοφόρτε.

Σαν Πιέντρο
Δήμος Νότιας Κυνουρίας

Ο Δήμος Νότιας Κυνουρίας είναι δήμος της Περιφέρειας Πελοποννήσου, ο οποίος δημιουργήθηκε με την Διοικητική Μεταρρύθμιση "Καλλικράτης" το 2011 και προέκυψε από την συνένωση των δήμων Λεωνιδίου και Τυρού καθώς και της Κοινότητας Κοσμά, που πλέον αποτελούν δημοτικές ενότητες αυτού. Βρίσκεται στο νοτιοανατολικό τμήμα της Αρκαδίας και καταλαμβάνει μέρος της ιστορικής περιοχής της Κυνουρίας καθώς και της άλλοτε ομώνυμης επαρχίας. 

Η έκταση του Δήμου είναι 583,16 τ.χλμ. και ο πληθυσμός του, σύμφωνα με την απογραφή του 2011, είναι 9.686 κάτοικοι. 

Έδρα του δήμου αποτελεί το Λεωνίδιο.
Δήμος Μακρακώμης

Ο Δήμος Μακρακώμης είναι δήμος της Περιφερειακής Ενότητας Φθιώτιδας της Περιφέρειας Στερεάς Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων Δήμων Αγίου Γεωργίου Τυμφρηστού, Μακρακώμης, Σπερχειάδας και της Κοινότητας Τυμφρηστού. Η έκταση του νέου Δήμου είναι 836,6 τ.χλμ. και ο πληθυσμός του, σύμφωνα με τα αποτελέσματα της απογραφής του 2011, ανέρχεται σε 16.036 κατοίκους. Έδρα του Δήμου ορίστηκε η Σπερχειάδα.
Ντέιβιντ Φίντσερ

Ο Ντέιβιντ Φίντσερ ("David Andrew Leo Fincher", 28 Αυγούστου 1962) είναι Αμερικανός σκηνοθέτης γνωστός για τα σκοτεινά θρίλερ όπως "Seven", "Το Παιχνίδι" (The Game), "Fight Club" και "Δωμάτιο Πανικού" (Panic Room). Το 2008 έλαβε την πρώτη του υποψηφιότητα για το Όσκαρ Σκηνοθεσίας για την ταινία "Η Απίστευτη Ιστορία του Μπέντζαμιν Μπάτον" (The Curious Case of Benjamin Button) και το 2011 βραβεύτηκε με τη Χρυσή Σφαίρα σκηνοθεσίας και έλαβε την δεύτερη υποψηφιότητα για Όσκαρ για το "The Social Network".
Δήμος Δομοκού

Ο Δήμος Δομοκού είναι δήμος της Περιφερειακής Ενότητας Φθιώτιδας της Περιφέρειας Στερεάς Ελλάδας που συστάθηκε με το Πρόγραμμα Καλλικράτης, με τη συνένωση των προϋπαρχόντων δήμων Δομοκού, Θεσσαλιώτιδος και Ξυνιάδος. Ο νέος δήμος καταλαμβάνει έκταση 694,97 τ.χλμ και ο πληθυσμός του ανέρχεται σε 11.495 κατοίκους, σύμφωνα με την Απογραφή του 2011. Έδρα του δήμου ορίστηκε ο Δομοκός. Τα διοικητικά του όρια αντιστοιχούν σε εκείνα της παλαιότερης Επαρχίας Δομοκού.
Δήμος Λαμιέων

Ο Δήμος Λαμιέων είναι δήμος της Περιφερειακής Ενότητας Φθιώτιδας της Περιφέρειας Στερεάς Ελλάδας που συστάθηκε με το Πρόγραμμα Καλλικράτης την 1η Ιανουαρίου 2011. Προέκυψε από τη συνένωση των προϋπαρχόντων δήμων Λαμιέων, Γοργοποτάμου, Λειανοκλαδίου και Υπάτης και της κοινότητας Παύλιανης. Η έκταση του νέου Δήμου είναι 947 τ.χλμ και ο πληθυσμός του 75.315 κάτοικοι, σύμφωνα με την απογραφή του 2011. Έδρα του δήμου ορίστηκε η Λαμία.
Δήμος Λοκρών

Ο Δήμος Λοκρών είναι δήμος της Περιφερειακής Ενότητας Φθιώτιδας της Περιφέρειας Στερεάς Ελλάδας που συστάθηκε με το Πρόγραμμα Καλλικράτης από τη συνένωση των προϋπαρχόντων δήμων Αταλάντης, Δαφνουσίων, Οπουντίων και Μαλεσίνας. Η έκταση του νέου Δήμου είναι 614,7 τ.χλμ και ο πληθυσμός του 19.623 κάτοικοι, σύμφωνα με την απογραφή του 2011. Έδρα του δήμου ορίστηκε η Αταλάντη.
Δήμος Πηνειού

Ο Δήμος Πηνειού είναι δήμος της Περιφερειακής Ενότητας Ηλείας της Περιφέρειας Δυτικής Ελλάδας, που συστάθηκε με το Πρόγραμμα Καλλικράτης (2011) από την συνένωση των προϋπαρχόντων δήμων Βαρθολομιού, Γαστούνης και Τραγανού. Η έκταση του είναι 155,05 τ.χλμ και ο πληθυσμός του ανέρχεται σε 21.034 κάτοικους σύμφωνα με την εθνική απογραφή του 2011. Έδρα του δήμου ορίστηκε η κωμόπολη της Γαστούνης.
Δήμος Ευρώτα

Ο Δήμος Ευρώτα είναι δήμος περιφέρειας Πελοποννήσου που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Έλους, Κροκεών, Σκάλας, Νιάτων και Γερόνθρων. Η έκταση του νέου Δήμου είναι 654,3 τ.χλμ και ο πληθυσμός του 19.803 κάτοικοι σύμφωνα με την απογραφή του 2001. Έδρα του δήμου ορίστηκε η Σκάλα .
Δήμος Σπάρτης

Ο Δήμος Σπάρτης, που συστάθηκε με το Πρόγραμμα Καλλικράτης την 1η Ιανουαρίου 2011, προέκυψε από τη συνένωση των προϋπαρχόντων δήμων Σπάρτης, Θεραπνών, Μυστρά, Οινούντος, Πελλάνας, Φάριδος και της Κοινότητας Καρυών. Η έκταση του νέου Δήμου είναι 1181,78 τ.χλμ και ο πληθυσμός του 35.259 κάτοικοι, σύμφωνα με την απογραφή του 2011. Έδρα του νέου δήμου ορίστηκε η Σπάρτη και ιστορική έδρα ο Μυστράς.
Δήμος Καλαμάτας

μικρογραφία|Παλιά πόλη Καλαμάτας
μικρογραφία|Άγιοι Απόστολοι Καλαμάτας
[[Κάστρο της Καλαμάτας|Κάστρο Καλαμάτας]]
μικρογραφία|Λιμάνι Καλαμάτας
μικρογραφία|Ανατολική Παραλία Καλαμάτας
μικρογραφία|Υπαπαντή Καλαμάτας
μικρογραφία|Κεντρική Πλατεία Καλαμάτας
[[Σιδηροδρομικός Σταθμός Καλαμάτας]]
[[Διεθνής Αερολιμένας Καλαμάτας]]
[[Άρις Μεσσηνίας|Άρις]]
[[Δημοτικό Πάρκο Σιδηροδρόμων Καλαμάτας]]
μικρογραφία|Πλατεία 23ης Μαρτίου Καλαμάτας
Ο Δήμος Καλαμάτας, που συστάθηκε με το Πρόγραμμα «Καλλικράτης» την 1η Ιανουαρίου 2011, προέκυψε από τη συνένωση των προϋπαρχόντων Δήμων Καλαμάτας, Θουρίας, Άριος και Αρφαρών, του Σχεδίου «Καποδίστριας», οι οποίοι μετατράπηκαν σε Δημοτικές Ενότητες. Η έκταση του νέου Δήμου είναι 440,3 τ.χλμ και ο πληθυσμός του ανέρχεται σε 69.090 κατοίκους, σύμφωνα με την . Έδρα του Δήμου ορίστηκε η Καλαμάτα.
Δήμος Μονεμβασιάς

Ο Δήμος Μονεμβασιάς είναι δήμος περιφέρειας Πελοποννήσου που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Μονεμβασιάς, Μολάων, Ζάρακα, Ασωπού και Boιών 

Η έκταση του νέου Δήμου είναι 908,2 τ.χλμ και ο πληθυσμός του 21.942 κάτοικοι σύμφωνα με την απογραφή του 2011. 

Ως έδρα του δήμου ορίστηκαν οι Μολάοι και περιλαμβάνει τις παρακάτω δημοτικές ενότητες, τοπικές κοινότητες, πόλεις, κωμοπόλεις, χωριά και οικισμούς: Αντιστοιχεί σε μεγάλο τμήμα της παλαιότερης Επαρχίας Επιδαύρου Λιμηράς.

* Τα στοιχεία προέρχονται από την "Εφημερίδα της Κυβερνήσεως της Ελληνικής Δημοκρατίας", τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf).
* Ο πληθυσμός που αναφέρεται είναι ο μόνιμος πληθυσμός.
Δήμος Πύλου - Νέστορος

[[Πύλος]]
[[Δημοτική Ενότητα Κορώνης]]
[[Κορώνη]]
[[Δημοτική Ενότητα Μεθώνης Μεσσηνίας|Δημοτική Ενότητα Μεθώνης]]
[[Κάστρο της Μεθώνης|Κάστρο Μεθώνης]]
Ο Δήμος Πύλου - Νέστορος είναι Δήμος της Περιφέρειας Πελοποννήσου που συστάθηκε με το Πρόγραμμα «Καλλικράτης», από την συνένωση των προϋπαρχόντων Δήμων, Δήμος Κορώνης, Δήμος Μεθώνης, Δήμος Παπαφλέσσα, Δήμος Πύλου, Δήμος Νέστορος και Δήμος Χιλιοχωρίων. Η έκταση του νέου Δήμου είναι 554,3 τ.χλμ. και ο πληθυσμός του 21.077 κάτοικοι σύμφωνα με την , έναντι 23.780 κατοίκων, με την Απογραφή του 2001. Έδρα του Δήμου, ορίστηκε η Πύλος.
Ιτέα Ευρυτανίας

"Για οικισμούς με το ίδιο όνομα δείτε το λήμμα: Ιτέα"

Η Ιτέα Ευρυτανίας είναι ορεινός οικισμός του δήμου Αγράφων στο νομό Ευρυτανίας.
Δήμος Ανατολικής Μάνης

μικρογραφία|Δήμος Ανατολικής Μάνης
Δημοτική Ενότητα Γυθείου (πρώην [[Δήμος Γυθείου]])
[[Δημοτική Ενότητα Οιτύλου]] (πρώην [[Δήμος Οιτύλου]])
Δημοτική Ενότητα Ανατολικής Μάνης (πρώην «Καποδιστριακός [[Δήμος Ανατολικής Μάνης (πρόγραμμα Καποδίστριας)|Δήμος Ανατολικής Μάνης]])
Δημοτική Ενότητα Σμήνους (πρώην [[Δήμος Σμύνους|Δήμος Σμήνους]])
[[Γύθειο]]
[[Αρεόπολη Λακωνίας|Αρεόπολη]]
[[Κότρωνας Λακωνίας|Κότρωνας]]
[[Οίτυλο]]
[[Ακρωτήριο Ταίναρο]]
Το άγαλμα του Πέτρου Μαυρομιχάλη, στην [[Αρεόπολη Λακωνίας|Αρεόπολη]].
μικρογραφία|Λιμένι
μικρογραφία|Σπήλαια Διρού
μικρογραφία|Κάστρο Κελεφάς
Νεκρομαντείο στο [[Ταίναρο]]
[[Βάθεια Λακωνίας|Βάθεια]]
μικρογραφία|Ανατολική Μάνη
Ιερά Μονή [[Παναγία η Γιάτρισσα|Παναγίας Γιάτρισσας]]
[[Γερολιμένας Λακωνίας|Γερολιμένας]]
[[Λάγια Λακωνίας|Λάγια]]
μικρογραφία|Άλικα
Άποψη της [[Βάθεια Λακωνίας|Βάθειας]]
[[Μέζαπος Λακωνίας|Μέζαπος]]
Λακωνική [[Μάνη]]
[[Οίτυλο]] Μάνης
[[Γερολιμένας Λακωνίας|Γερολιμένας]] Μάνης
Μάνη (περιοχή [[Οίτυλο|Οιτύλου]])
μικρογραφία|Τοπίο στην Ανατολική Μάνη
Ο Πύργος Τζαννετάκη στο [[Γύθειο]]
Ο Δήμος Ανατολικής Μάνης είναι Δήμος της Περιφέρειας Πελοποννήσου, που συστάθηκε το 2010 με το Πρόγραμμα «Καλλικράτης» από την συνένωση των προϋπαρχόντων Δήμων, Δήμος Γυθείου, Δήμος Οιτύλου, «Καποδιστριακός» Δήμος Ανατολικής Μάνης και Δήμος Σμήνους, που είχαν συσταθεί το 1997 με το Σχέδιο «Καποδίστριας». Στη συνέχεια μετατράπηκαν σε Δημοτικές Ενότητες, τη Δημοτική Ενότητα Γυθείου, τη Δημοτική Ενότητα Οιτύλου, τη Δημοτική Ενότητα Ανατολικής Μάνης και τη Δημοτική Ενότητα Σμήνους. Η έκταση του νέου Δήμου είναι 510,5 τ.χλμ. και ο πληθυσμός του 12.999 κάτοικοι, σύμφωνα με την Απογραφή του 2011. Έδρα του Δήμου ορίστηκε το Γύθειο και ιστορική έδρα η Αρεόπολη. Παλαιότερα λεγόταν Μέσα Μάνη και ο Δήμος Δυτικής Μάνης, της Μεσσηνίας, λεγόταν Έξω Μάνη.
Ανασιοναλισμός

Ανασιοναλισμός ή Ανεθνικισμός (Εσπεράντο: sennaciismo) είναι ένας όρος που προέρχεται από την κοινότητα των ομιλητών της Εσπεράντο. Υποδηλώνει κοσμοπολίτικες πολιτικές έννοιες που συνδυάζουν κάποιες ή όλες από τις παρακάτω τάσεις και ιδέες:
*ριζοσπαστικό αντιεθνικισμό,
*οικουμενισμό,
*"έναν-κόσμο-ισμό",
*αποδοχή της ιστορικής τάσης προς γλωσσολογική ομογενοποίηση σε παγκόσμια κλίμακα, και σε κάποιες περιπτώσεις ακόμα και να επιδιώξουμε να επιταχύνουμε αυτήν την τάση,
*την ανάγκη για πολιτική εκπαίδευση και οργάνωση του παγκόσμιου προλεταριάτου σύμφωνα με αυτές τις ιδέες, και 
*την χρησιμότητα της Εσπεράντο ως ενός οργάνου αυτού του είδους της πολιτικής εκπαίδευσης.

Αν και ως ιδέα συνελήφθη μέσα στην Παγκόσμια Ανεθνική Ένωση ("SAT", "Sennacieca Asocio Tutmonda"), και προωθήθηκε από τον ιδρυτή της Εϋζέν Λαντί, ο ανεθνικισμός δεν υιοθετήθηκε απ' αυτόν τον οργανισμό ως επίσημη ιδεολογία του.
Δήμος Δυτικής Μάνης

<mapframe text="Δήμος Δυτικής Μάνης (Έδρα: Καρδαμύλη)" width="300" height="300" zoom="9" longitude="22.26666667" latitude="36.85">
[ { "type": "ExternalData", "service": "geoshape", "ids": "Q1269388" }, { "type": "Feature", "properties": {"title": "Δήμος Δυτικής Μάνης", "marker-color": "f01080"}, "geometry": { "type": "Point", "coordinates": [ 22.26666667, 36.85, ] } } ]
</mapframe>
Δημοτική Ενότητα Αβίας (πρώην [[Δήμος Αβίας]])
Δημοτική Ενότητα Λεύκτρου (πρώην [[Δήμος Λεύκτρου]])
μικρογραφία|Μεσσηνιακή Μάνη
Η γραφική πολιτεία της [[Καρδαμύλη Μεσσηνίας|Καρδαμύλης Μεσσηνίας]], πρωτεύουσας του Δήμου Δυτικής Μάνης.
Η παραλία της [[Στούπα Μεσσηνίας|Στούπας Μεσσηνίας]].
Μανιάτικοι πύργοι, στην παλαιά πόλη της [[Καρδαμύλη Μεσσηνίας|Καρδαμύλης Μεσσηνίας]].
[[Προσήλιο Μεσσηνίας]]
Η [[Λαγκάδα Δυτικής Μάνης]], της [[Μεσσηνία|Μεσσηνίας]].
μικρογραφία|Η παραλία της Παλαιόχωρας Αβίας, το 1980.
Ο Δήμος Δυτικής Μάνης είναι Δήμος της Περιφερειακής Ενότητας Μεσσηνίας, της Περιφέρειας Πελοποννήσου, που συστάθηκε το 2010 με το Πρόγραμμα «Καλλικράτης» από την συνένωση των προϋπαρχόντων Δήμων, Δήμος Αβίας και Δήμος Λεύκτρου, που είχαν συσταθεί το 1997 με το Σχέδιο «Καποδίστριας». Στη συνέχεια μετατράπηκαν σε Δημοτικές Ενότητες, τη Δημοτική Ενότητα Αβίας, με έδρα τον Κάμπο Αβίας και τη Δημοτική Ενότητα Λεύκτρου, με έδρα την Καρδαμύλη.
Πέρα Παλάς

right|thumb|300px|Το Ξενοδοχείο "Πέρα Παλάς" στην Κωνσταντινούπολη, Ιούνιος 2005

Το Ξενοδοχείο «Πέρα Παλάς» (Pera Palas Oteli), ένα από τα πιο ιστορικά ξενοδοχεία σ’ όλο τον κόσμο, βρίσκεται στην περιοχή του Πέραν (τουρκικά: Μπέηογλου, Beyoğlu) της Κωνσταντινούπολης, που κατοικούνταν μέχρι το 1922 σχεδόν αποκλειστικά από Έλληνες.
Ιωάννης Λαδάς

Ο Ιωάννης Λαδάς (1920 - 16 Οκτωβρίου 2010) ήταν Έλληνας στρατιωτικός και μέλος της Χούντας των Συνταγματαρχών του 1967-1973.
Κωνσταντίνος Ρωμανίδης

Ο Κωνσταντίνος Ρωμανίδης (1884-1 Μαΐου 1972) ήταν Έλληνας ζωγράφος του 20ού αιώνα.
Δήμος Πύλης

Ο Δήμος Πύλης είναι Δήμος της Περιφέρειας Θεσσαλίας με έδρα την Πύλη. Αποτελείται από 7 Δημοτικές Ενότητες και έχει συνολική έκταση 750,794 τ.χλμ. Ο πληθυσμός του ανέρχεται σε 20.000 κατοίκους, βάσει της .

Η σημερινή μορφή του Δήμου προέκυψε το 2010 με το Πρόγραμμα «Καλλικράτης», από τη συνένωση των προϋπαρχόντων με το Σχέδιο «Καποδίστριας», Δήμων Πύλης, Γόμφων, Πιαλείων, Αιθήκων και Πινδαίων και των Κοινοτήτων Μυροφύλλου και Νεράιδας.Ο Δήμος Πύλης, στην [[Περιφερειακή Ενότητα Τρικάλων]].Βρίσκεται στο νοτιοδυτικό τμήμα της Περιφερειακής Ενότητας Τρικάλων και συνορεύει στα βόρεια με το Δήμο Μετεώρων, στα ανατολικά με το Δήμο Τρικκαίων, στα νότια με τους Δήμους Αργιθέας και Μουζακίου και στα δυτικά με τους Δήμους Βορείων Τζουμέρκων και Κεντρικών Τζουμέρκων της Περιφέρειας Ηπείρου.
Κρκ

Το Κρκ (κροατικά: "Krk",: [kr̩̂k]), κατά τους αρχαίους Έλληνες Κύρικον, είναι νησί της Κροατίας στην Αδριατική θάλασσα. Έχει έκταση 405,2 τ.χλμ. και 17.860 κατοίκους σύμφωνα με την απογραφή του 2001. Πρωτεύουσα του νησιού είναι η Κρκ με 5.491 κατοίκους. Θεωρείται το δεύτερο μεγαλύτερο κροατικό νησί αν και έπειτα από νέες μετρήσεις βρέθηκε ότι έχει περίπου το ίδιο μέγεθος με το άλλο μεγάλο κροατικό νησί, το Τσρες (Χέρσος). Παρόλα αυτά θεωρείται ακόμη και σήμερα το δεύτερο μεγαλύτερο νησί της Αδριατικής και το εικοστό μεγαλύτερο της Μεσογείου.
Γεώργιος Φιλάρετος

Ο Γεώργιος Φιλάρετος (Χαλκίδα 1848 - Αθήνα, 11 Ιουλίου 1929) υπήρξε διακεκριμένος νομικός και σημαντική πολιτική προσωπικότητα της Ελλάδας του 19ου αιώνα και των πρώτων δεκαετιών του 20ου αιώνα, υπουργός, γερουσιαστής και εκδότης. Ανήκει στις προδρομικές μορφές της ελληνικής δημοκρατικής παράδοσης. Υπήρξε από τους πρώτους υποστηρικτές της αβασίλευτης δημοκρατίας στην Ελλάδα και αποκλήθηκε τιμητικά από τον Ελευθέριο Βενιζέλο «Πατέρας της Ελληνικής Δημοκρατίας» στον Μεσοπόλεμο, στο πλαίσιο των προσπαθειών, των συγκρούσεων και αναζητήσεων για την εγκαθίδρυση της πρώτης αβασίλευτης ελληνικής δημοκρατίας. Ιστορική η συμβολή του στις αρχές του 1909 όταν για πρώτη φορά εξέδωσε την ιστορική εφημερίδα "Ριζοσπάστης" ως «εβδομαδιαία εφημερίδα δημοκρατικών αρχών», μετέπειτα όργανο της ΚΕ του ΚΚΕ.
Νικόλαος Χρόνης

Ο Νικόλαος Χρόνης (περ. 1872-) ήταν Έλληνας ευεργέτης. Η καταγωγή του ήταν από την Ήπειρο. Αποδήμησε στην Νότιο Αφρική, στο Γιοχάνεσμπουργκ και ήταν φτωχός βιοπαλαιστής. Δώρισε γενναίο ποσό συνολικά στην Εταιρεία του Ελληνισμού, στο ταμείο του Εθνικού Στόλου, για την έκδοση της «Ιστορίας της Ηπείρου» του Χ. Χριστοβασίλη και για άλλους εθνικούς σκοπούς.
Γελίμερος

Ο Γελίμερος ("Gelimer", αρχική μορφή ενδεχομένως "Geilamir"-Γεϊλαμίρ, 480 - 553), βασιλιάς των Βανδάλων και των Αλανών (530 - 534), ήταν ο τελευταίος γερμανικής καταγωγής βασιλιάς του βορειοαφρικανικού βασιλείου των Βανδάλων, πριν αυτό καταλυθεί με την εκστρατεία του Βυζαντινού στρατηγού Βελισάριου, επί αυτοκράτορα Ιουστινιανού. Πήρε την εξουσία τον Ιούνιο του 530 αφού καθαίρεσε τον πρώτο εξάδελφό του Χιλδέριχο, ο οποίος είχε εξοργίσει την αριστοκρατία των Βανδάλων ασπαζόμενος τον καθολικισμό, ενώ οι περισσότεροι Βάνδαλοι εκείνη την εποχή ήταν φανατικά πιστοί στον Αρειανισμό ο οποίος απετέλεσε μια πολυπληθή αίρεση που προκάλεσε μεγάλα εκκλησιαστικά και πολιτικά προβλήματα στην αυτοκρατορία.
Τζιουρτελέκου Σιμλεούλουϊ

Η Τζιουρτελέκου Σιμλεούλουϊ (ρουμ. Giurtelecu Şimleului, ουγγ. Somlyógyőrtelek, γερμ. Wüst Görgen) είναι πόλη στα βορειοδυτικά της Ρουμανίας, στην περιφέρεια Σαλάζ με πληθυσμό 1.055 κατοίκων και έκταση 20 τετ.χλμ. Απέχει 430 χλμ. από το Βουκουρέστι.
Γεώργιος Ζουφρές

Ο Γεώργιος Ζουφρές (;-1906) ήταν Έλληνας ποιητής του 19ου αιώνα. Ασχολήθηκε με την μετάφραση της «Κόλασης» του Δάντη στη δημοτική. Πέθανε πολύ νέος, το 1906. Τον θάνατό του θρήνησαν στο περιοδικό «Νουμάς» οι Κωστής Παλαμάς, Παύλος Νιρβάνας και Ζαχαρίας Παπαντωνίου.
Ανδρέας Χαϊκάλης

Ο Ανδρέας Χαϊκάλης, γεννημένος στις 30 Νοεμβρίου 1943, είναι Έλληνας πρώην καλαθοσφαιριστής.
Τσαμπίκα Ιατρίδη

Η Τσαμπίκα (Μίκα) Ιατρίδη είναι Ελληνίδα οικονομολόγος και πολιτικός. Γεννήθηκε στη Ρόδο, και γονείς της είναι ο Γιάννης Ιατρίδης, δήμαρχος Καλλιθέας Δωδεκανήσου και η Παρασκευή Ιατρίδη. 

Στα φοιτητικά της χρόνια η Τσαμπίκα Ιατρίδη δραστηριοποιήθηκε πολιτικά στην παράταξη ΔΑΠ - ΝΔΦΚ.

Με την επιστροφή της στη Ρόδο έγινε μέλος του Οικονομικού Επιμελητηρίου Ελλάδος, Τμήμα Δωδεκανήσου και στις εκλογές του 2002 εξελέγη μέλος της Διοικούσας Επιτροπής του.

Το 2007 έλαβε το μεταπτυχιακό τίτλο σπουδών της από το Τμήμα Προσχολικής Αγωγής και Εκπαιδευτικού Σχεδιασμού του Πανεπιστημίου Αιγαίου και δίδαξε σε σχολεία της Ρόδου, μέχρι την πρόσληψη της στο Τμήμα Προσόδων του Δήμου Ιαλυσού, όπου εργαζόταν μέχρι σήμερα.

Το 2008 επελέγη ως υποψήφια Διδάκτορας στο Πανεπιστήμιο Αιγαίου για θέματα Περιβάλλοντος.

Είναι μέλος της Διεθνούς Ανθρωπιστικής Οργάνωσης “Γυναίκες χωρίς σύνορα”, της Πανελλαδικής γυναικείας οργάνωσης “Παναθηναϊκή”, της Ελληνικής Αντικαρκινικής Εταιρείας Ρόδου, της “Δωδεκανησιακής Μέλισσας” και της Περιφερειακής Επιτροπής Ισότητας Νοτίου Αιγαίου.

Στις εθνικές εκλογές του Σεπτεμβρίου 2007 η Νέα Δημοκρατία την επέλεξε για το ψηφοδέλτιο της στα Δωδεκάνησα και κατετάγη τέταρτη. Εκλέχτηκε για πρώτη φορά Βουλευτής Δωδεκανήσου στις εκλογές του 2009 και είναι η πρώτη γυναίκα που καταλαμβάνει αυτή τη θέση στο νομό.
Μετά από πρόταση της Κοινοβουλευτικής ομάδας της Νέας Δημοκρατίας, εκλέχθηκε από το σώμα γραμματέας του Προεδρείου στην Βουλή για την κοινοβουλευτική περίοδο 2009 – 2013.

Κατά την διάρκεια της πρώτης κοινοβουλευτικής της θητείας, ήταν μέλος της Διαρκούς Επιτροπής Μορφωτικών Υποθέσεων,της Διαρκούς Επιτροπής Οικονομικών Υποθέσεων,και μέλος της Διακομματικής Επιτροπής για τη μελέτη του μεταναστευτικού ζητήματος στην Βουλή των Ελλήνων.

Το 2012, μετά την απόφαση της να μην ψηφίσει την δεύτερη δανειακή σύμβαση, διαγράφηκε από τη Νέα Δημοκρατία, ενώ λίγο αργότερα εντάχτηκε στους Ανεξάρτητους Έλληνες. Στις Βουλευτικές Εκλογές του Μαΐου 2012, εκλέχτηκε για δεύτερη φορά με το κόμμα των Ανεξάρτητων Ελλήνων. Επέστρεψε στη Νέα Δημοκρατία στις 30 Δεκεμβρίου 2014 μετά την τρίτη και ανεπιτυχή ψηφοφορία εκλογής Προέδρου της Ελληνικής Δημοκρατίας και ενόψει των βουλευτικών εκλογών του Ιανουαρίου 2015.
Γουίλι Κέρκλαντ

Ο Γουίλι Κέρκλαντ (Wilbur Kirkland) είναι Αμερικανός πρώην καλαθοσφαιριστής, γεννημένος το 1947, στη Νότια Καρολίνα των ΗΠΑ. Με ύψος 2,01 αγωνιζόταν στη θέση του σμολ φόργουορντ και του πάουερ φόργουορντ ενώ είχε τη δυνατότητα να αγωνιστεί και ως σέντερ. 

Αγωνίστηκε στο Κολλέγιο Τσέινι της Πενσυλβάνια και στη συνέχεια συμμετείχε σε δυο αγώνες με την ομάδα του Πίτσμπουργκ στο ABA. Ακολούθησε η στρατιωτική του θητεία και κατόπιν επέλεξε να αγωνιστεί σε Ευρωπαϊκούς συλλόγους για τα επόμενα 8 έτη. 

Υπήρξε ο πρώτος ξένος αθλητής που πρωταγωνίστησε για λογαριασμό ελληνικής ομάδας σε ευρωπαϊκή διοργάνωση αγωνιζόμενος με τον Παναθηναϊκό. Μαζί με τον Κιμ Γουλφοκ υπήρξαν οι κορυφαίοι Αμερικάνοι παίκτες του Παναθηναϊκού στις ευρωπαϊκές διοργανώσεις μέχρι το 1994 που υπήρξε αφετηρία της Ευρωπαϊκής καταξίωσης του Παναθηναϊκού και οι πιο αποδοτικοί βάση στατιστικών έως την έλευση του Έντγκαρ Τζόουνς το 1988 που σημείωσε επιδόσεις που παραμένουν έως σήμερα ακατάρριπτες. 

Αγωνίστηκε στον ΠΑΟ την περίοδο 1971-72 για το Κύπελλο Πρωταθλητριών καθώς δεν επιτρεπόταν η συμμετοχή ξένου αθλητή στο ελληνικό πρωτάθλημα. Ο Φαίδωνας Ματθαίου εξήρε την ικανότητά του να προσαρμοστεί και να αποδώσει τάχιστα θεωρώντας τον πρότυπο για την αναζήτηση ξένου αθλητή για τις ευρωπαϊκές υποχρεώσεις, ενώ από τον τύπο της εποχής χαρακτηρίστηκε εξαιρετικός. 

Αγωνιζόμενος στη θέση του σέντερ ενίσχυσε τον Παναθηναϊκό στον κρίσιμο τομέα των ριμπάουντ Ο Παναθηναϊκός προκρίθηκε στην τετράδα του Κυπέλλου Πρωταθλητριών αποκλείοντας την ισχυρή Σλάβια Πράγας σημειώνοντας τη μεγαλύτερη ευρωπαϊκή επιτυχία του συλλόγου έως τότε. 
Με τη βοήθεια του ο Παναθηναϊκός κέρδισε σχεδόν όλες τις κορυφαίες ομάδες της εποχής (Βαρέζε, Σλάβια, Γιουκοπλάστικα, Μακάμπι) και η ομάδα που συμμετείχε στον ημιτελικό του Πρωταθλητριών του 1972 υπήρξε η πιο επιτυχημένη εκτός συνόρων έως το 1994 όταν και ο Παναθηναϊκός με το Νίκο Γκάλη κατέκτησε την τρίτη θέση στην Ευρωλίγκα. Δεν κατάφερε να αποκλείσει την Ίνις Βαρέζε και να προκριθεί στον τελικό χάνοντας την πρόκριση στη διαφορά πόντων με τον Κέρκλαντ να αγωνίζεται καλύπτοντας και τη μεγάλη απώλεια του τραυματία Γιώργου Κολοκυθά. 

Αγωνίστηκε στην Ιταλία για τη Σίμενταλ Μιλάνο τη Σάκλα Άστι με την οποία συμμετείχε στον τελικό του Κυπέλλου Ιταλίας και στον ημιτελικό του Κυπέλλου Κυπελλούχων και στη συνέχεια αποκτήθηκε από την Αουσόνια
Αλέξανδρος Κανελλόπουλος

Ο Αλέξανδρος Κανελλόπουλος (1913 - 1983) ήταν Έλληνας βιομήχανος.
Αλέξανδρος Τσάτσος

Ο Αλέξανδρος Τσάτσος (1905 - 6 Ιουλίου 1985) ήταν Έλληνας βιομήχανος και επιχειρηματίας, πρόεδρος του Συνδέσμου Ελλήνων Βιομηχάνων, από τους σημαντικότερους παράγοντες της ελληνικής οικονομίας στον 20ο αιώνα.
Φήμιος

Ο Φήμιος ήταν ο Iθακιώτης αοιδός στο παλάτι του Οδυσσέα στην Ιθάκη όπως αναφέρει ο Όμηρος στην Οδύσσεια. Παρέμεινε κοντά στη Πηνελόπη καθ΄ όλη τη δεκαετία που κράτησε ο Τρωικός πόλεμος και του χρόνου της Οδύσσειας. Όλα τα μέλη του παλατιού έλεγαν πως αυτός είχε θεϊκή φωνή. Φέρεται επίσης και ως συνοδός της Πηνελόπης όταν στο διάστημα αυτό είχε επισκεφθεί τη Σπάρτη. 
Ειδική αναφορά γίνεται περί αυτού στη ραψωδία α όταν τραγουδώντας την επιστροφή των Αχαιών κατά την οποία δεν είχε επιστρέψει ο Οδυσσέας η Πηνελόπη του ζήτησε να διακόψει το τραγούδι του και να συνεχίσει με άλλο. Τελικά όταν γύρισε ο Οδυσσέας στο πατρικό του, έκανε έλεγχο για τους πιστούς και τους άπιστους υπηκόους του και δούλους με τη βοήθεια της Ευρύκλειας, με σκοπό να σκοτώσει τους άπιστους και να συγχαρεί τους πιστούς. Ο Φήμιος ήταν με τους πιστούς, παρ' όλο που ψυχαγωγούσε και διασκέδαζε τους μνηστήρες της Πηνελόπης. Όμως δικαιολογείται, επειδή δεν τραγουδούσε με την ψυχή του, αλλά από ανάγκη μη χάσει τη ζωή του.
Φίλιππος Βάρβογλης

Ο Φίλιππος Βάρβογλης (1835-9 Μαΐου 1907) ήταν Έλληνας πολιτικός, βουλευτής και υπουργός.
Κόρτσουλα

Η Κόρτσουλα (κροατικά: Korčula, ιταλικά: Curzola) είναι η Κόρκυρα Μέλαινα (δηλ. Μαύρη Κέρκυρα) των αρχαίων Ελλήνων και είναι νησί της Κροατίας στην Αδριατική Θάλασσα. Έχει έκταση 271,5 τ.χλμ. και 16.182 κατοίκους σύμφωνα με την απογραφή του 2001. Πρωτεύουσα του νησιού είναι η πόλη Κόρτσουλα με 5.889 κατοίκους. Είναι το έκτο μεγαλύτερο κροατικό νησί μετά το Κρες, το Κρκ, το Μπρατς, το Χβαρ και το Παγκ και το δεύτερο μεγαλύτερο, ως προς τον πληθυσμό, μετά το Κρκ.
Παγκ

Το Παγκ (κροατικά: Pag, λατινικά: Pagus) είναι νησί της Κροατίας στην Αδριατική Θάλασσα. Έχει έκταση 284,2 τ.χλμ. και 8.398 κατοίκους σύμφωνα με την απογραφή του 2001. Πρωτεύουσα του νησιού είναι η πόλη Παγκ με 4.350 κατοίκους. Είναι το πέμπτο μεγαλύτερο κροατικό νησί μετά το Κρες, το Κρκ, το Μπρατς και το Χβαρ και το εικοστό ένατο μεγαλύτερο της Μεσογείου.
Nismo

H Nismo (Nissan Motorsports International Co., Ltd.) είναι το τμήμα της Nissan, το οποίο ειδικεύεται στη βελτίωση των αυτοκινήτων της ιαπωνικής εταιρείας, αλλά και με τις αγωνιστικές δραστηριότητές της. Δημιουργήθηκε το 1984, μετά την συνένωση των Publication Division 3 και Special Car Testing Division, που αποτελούσαν αγωνιστικές ομάδες της Nissan. H Nismo διαθέτει στην αγορά βελτιωτικά αξεσουάρ για τα μοντέλα της Nissan, αλλά και βελτιωμένα μοντέλα σε επιλεγμένες αγορές. Ο ρόλος της Nismo είναι αντίστοιχος με αυτόν της Mercedes-AMG στην Mercedes-Benz και της Opel Performance Center στην Opel.
Γεράσιμος Λειβαδάς

Ο Γεράσιμος Λειβαδάς ήταν αγωνιστής του 1821.

Γεννήθηκε το 1789 στην κωμόπολη Αγκώνος του δήμου Θηναίας της Κεφαλλονιάς. 

Μικρός στη ηλικία εγκατέλειψε την πατρίδα του και αποδήμησε στην γειτονική Ιταλία. Εκεί σπούδασε νομικές επιστήμες στο Πανεπιστήμιο της Πάβια και της Μπολόνια. Ανακηρύχτηκε μέλος του Εθνικού κομιτάτου στην Μπολόνια και μυήθηκε στα μυστήρια της Φιλικής Εταιρείας. 

Επέστρεψε στην Ελλάδα και αντιτάχτηκε στο καθεστώς αγωνιζόμενος υπέρ της απελευθέρωσης των Ιόνιων Νήσων. Παντρεύτηκε την κόρη του Σπυρίδωνα Μεταξά, Άννα. Με την έκρηξη της Ελληνικής επανάστασης, ο Λειβαδάς ύψωσε την ελληνική σημαία, ενώ μάζευε χρήματα και έστελνε όπλα για να ενισχύσει τον αγώνα. Το σπίτι του ήταν καταφύγιο για τους διωκόμενους από τους Τούρκους. 

Μετά την επανάσταση ασχολήθηκε με την πολιτική. Συκοφαντήθηκε και δικάστηκε για έσχατη προδοσία, ενώ κινδύνεψε να καταδικαστεί σε θάνατο, αθωώθηκε όμως όταν αποδείχτηκε η ψευδομαρτυρία και πλαστογραφία των κατηγόρων του.
Στάδιο Λουζνικί

Η Μεγάλη αθλητική αρένα του Ολυμπιακού Συμπλέγματος Λουζνικί (ρωσικά: Большая спортивная арена Олимпийского комплекса Лужники) ή το Στάδιο Λουζνικί (ρωσικά: Стадион Лужники, ) στη Μόσχα, αποτελεί το μεγαλύτερο στάδιο της Ρωσίας. Η χωρητικότητα του για καθιστούς θεατές ανέρχεται στα 78.360 άτομα. Το στάδιο αποτελεί τμήμα του Ολυμπιακού Συμπλέγματος Λουζνικί, το οποίο στο παρελθόν ονομαζόταν "Κεντρικό Στάδιο Λένιν" (ρωσικά: Центральный стадион имени В. И. Ленина).

Το στάδιο βρίσκεται στην περιοχή Χαμόβνικι της Μόσχας και έχει χρησιμοποιηθεί ως έδρα από τους ποδοσφαιρικούς συλλόγους Τορπέντο Μόσχας και Σπαρτάκ Μόσχας. Αποτέλεσε τον κύριο χώρο διεξαγωγής αγωνισμάτων κατά τη διάρκεια των Θερινών Ολυμπιακών Αγώνων του 1980, καθώς και του τελικού του ΟΥΕΦΑ Τσάμπιονς Λιγκ 2007–08 ανάμεσα στη Μάντσεστερ Γιουνάιτεντ και την Τσέλσι. Το 2018 αναμένεται να φιλοξενήσει τον τελικό του Παγκοσμίου Κυπέλλου Ποδοσφαίρου που θα διεξαχθεί στη Ρωσία.
Alfa Romeo SZ

H Alfa Romeo SZ ("Sprint Zagato"), γνωστή και ως ES-30 ("Experimental Sportscar, 3.0 Litre") ήταν ένα περιορισμένης παραγωγής σπορ αυτοκίνητο, που παρήχθη από την ιταλική αυτοκινητοβιομηχανία Alfa Romeo μεταξύ του 1989 και του 1991, σε μόλις 1.036 αντίτυπα. Η SZ ήταν προϊόν συνεργασίας της Alfa Romeo με τον σχεδιαστικό οίκο Zagato, ο οποίος ανέλαβε και την κατασκευή του μοντέλου. Λόγω της εμφάνισής της, η SZ απέκτησε το προσωνύμιο «"Il Monstro"» ("Το τέρας").
Η Λίστα του Σίντλερ

Η Λίστα του Σίντλερ (αγγλικά: "Schindler's List") είναι αμερικανικό πολεμικό βιογραφικό δράμα παραγωγής 1993 με θέμα τον Όσκαρ Σίντλερ, έναν Γερμανό επιχειρηματία που έσωσε τις ζωές χιλίων Πολωνών Εβραίων στο Ολοκαύτωμα προσλαμβάνοντάς τους στα εργοστάσια του. Την ταινία σκηνοθέτησε ο Στίβεν Σπίλμπεργκ και το σενάριο έγραψε ο Στίβεν Ζαϊλίαν, βασισμένο στη νουβέλα "Schindler's Ark" του Τόμας Κενάλι. Πρωταγωνιστούν οι Λίαμ Νίσον, Ρέιφ Φάινς και Μπεν Κίνγκσλεϊ.

Η ιδέα μιας ταινίας για τους Εβραίους του Σίντλερ είχε προταθεί από το 1963. Ο Πόλντεκ Πφέφερμπεργκ, ένας από τους Εβραίους του Σίντλερ, έκανε σκοπό της ζωής του να γνωστοποιήσει την ιστορία του Σίντλερ. Όταν ο παραγωγός Σιντ Σάινμπεργκ έστειλε μια περίληψη της νουβέλας "Schindler's Ark" στον Σπίλμπεργκ, ο σκηνοθέτης εντυπωσιάστηκε. Εξέφρασε αρκετό ενδιαφέρον ώστε η Universal να αγοράσει τα δικαιώματα του βιβλίου. Ωστόσο ήταν αβέβαιος για το αν έπρεπε να σκηνοθετήσει ο ίδιος μια ταινία με θέμα το Ολοκαύτωμα. Ο Σπίλμπεργκ προσπάθησε να δώσει το πρότζεκτ σε άλλους σκηνοθέτες πριν αποφασίσει να το σκηνοθετήσει ο ίδιος, αφού άκουσε για την άρνηση του Ολοκαυτώματος

Η ταινία κυκλοφόρησε στους κινηματογράφους των Ηνωμένων Πολιτειών στις 15 Δεκεμβρίου 1993. Απέσπασε διθυραμβικά σχόλια από τους κριτικούς και έγινε μεγάλη εισπρακτική επιτυχία, αποφέροντας 322,1 εκατομμύρια δολάρια παγκοσμίως. Έλαβε 12 υποψηφιότητες για Όσκαρ, μεταξύ των οποίων Α' Ανδρικού Ρόλου για την ερμηνεία του Νίσον και Β' Ανδρικού Ρόλου για τον Φάινς, κερδίζοντας 7, ανάμεσά τους για Καλύτερη Ταινία, Σκηνοθεσία και Διασκευασμένου Σεναρίου. Βραβεύτηκε επίσης με 7 βραβεία BAFTA και 3 Χρυσές Σφαίρες.

Το 2004 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Ζαφείριος Σταματιάδης

Ο ιερέας παπα-Ζαφείριος Σταματιάδης ήταν αγωνιστής της Μακεδονίας στην Ελληνική Επανάσταση του 1821, γεννημένος στο Σέχοβο (Ειδομένη) Παιονίας του νομού Κιλκίς. Υπήρξε πρωτεργάτης του ξεσηκωμού της γενέτειράς του.
Τα απόρρητα της Νυρεμβέργης

Τα απόρρητα της Νυρεμβέργης γνωστό και ως Η Δίκη της Νυρεμβέργης (αγγλικά: "Judgment at Nuremberg") είναι αμερικανικό δικαστικό δράμα παραγωγής 1961 με θέμα τις Δίκες της Νυρεμβέργης μετά το Β' Παγκόσμιο Πόλεμο. Τη σκηνοθεσία ανέλαβε ο Στάνλεϊ Κρέιμερ και το σενάριο έγραψε ο Άμπι Μαν. Πρωταγωνιστούν οι Σπένσερ Τρέισι, Μπαρτ Λάνκαστερ, Ρίτσαρντ Γουίντμαρκ, Μαρλέν Ντίτριχ, Τζούντι Γκάρλαντ, Μαξιμίλιαν Σελλ, Ουίλιαμ Σάτνερ και Μοντγκόμερι Κλιφτ. Ήταν μία από τις πρώτες ταινίες που έγιναν με θέμα το Ολοκαύτωμα.

Η ταινία απεικονίζει τη δίκη τεσσάρων δικαστών που υπηρέτησαν κατά τη διάρκεια Εθνικοσοσιαλισμού. Βασίστηκε στη Δίκη των Δικαστικών - από τις επακόλουθες Δίκες της Νυρεμβέργης, το 1947, όπου τέσσερις κατηγορούμενοι καταδικάστηκαν σε ισόβια κάθειρξη. Ένα σημαντικό μέρος της πλοκής βασίζεται στην πλασματική Δίκη του Φελντεστάιν. Η πλασματική αυτή δίκη όμως βασίζεται στην πραγματική Δίκη του Κατζενμπέργκερ, όπου ένας ηλικιωμένος Εβραίος δικάστηκε για την "απρεπή σχέση" του με μία μη Εβραία γυναίκα και καταδικάστηκε σε θάνατο το 1942.

Το 2013 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Βοζ

Τα Βοζ (γαλλικά: "Vosges"), γνωστός στα ελληνικά ως "Βόσγια" από τα ομώνυμα γαλλικά όρη, είναι γαλλικός νομός ο οποίος αποτελεί τμήμα της περιοχής της Λωρραίνης. Η ονομασία του προέρχεται από την οροσειρά των Βοζ που καταλαμβάνει το μεγαλύτερο τμήμα των εδαφών του. Πρωτεύουσά του είναι το Επινάλ. Το INSEE και η La Poste του αποδίδουν τον κωδικό 88.
Ανδρέας Μαρτζώκης

Ο Ανδρέας Μαρτζώκης (Ζάκυνθος, 15 Ιουνίου 1849 - 1923) ήταν Έλληνας λόγιος και ποιητής. Έργα του είναι: «Δοκίμιον ιταλικών ποιημάτων εμμέτρως εξελληνισθέντων», «Νυκτολούλουδα», «Φλοίσβοι», «Γούμενος της Αναφωνήτρας», «Ο Πατέρας μου», «Πατρίς και καρδία», «Ο Διάκος», «Ο Κεφαλλωνίτης», «Η Καταστροφή της Μεσσήνης» , η νουβέλα "Νεγρονιά" και άλλα.
Ιταλικό πρωτάθλημα ποδοσφαίρου ανδρών 2012-2013

Το Ιταλικό πρωτάθλημα ποδοσφαίρου ανδρών 2012-2013 ήταν το 81ο από την καθιέρωση της πρώτης κατηγορίας του Ιταλικού πρωταθλήματος. Η Γιουβέντους το κατέκτησε για 29η φορά στην ιστορία της.